kardosdrur/scandi-wiki huggingface dataset:
Brovægt

En brovægt er en vægt beregnet til at veje køretøjer.

Brovægten består af en platform, der enten er opstillet oven på terrænet eller nedsænket i en vejegrav. Industrielt er vægten normalt bygget til lastbil- og traktorvogntog, og derfor er den typisk minimum 18 m lang for at et vogntog i fuld længde kan vejes på en enkelt vejning. Den kan dog også ses som mindre, hvor man f.eks vejer hhv. forvogn / påhængsvogn enkeltvis. 
I de senere år er der dog kommer flere vægte på markedet, som er beregnet til personbiler og som derfor sjældent er længere end en stor personbil. Disse ses især på genbrugspladser og lignende steder med primær personbilstrafik.

Platformen hviler på 4 vejeceller (Strain gauge) – en i hvert hjørne. Mange vægte er opbygget af moduler, og her er hvert modul opstillet på egne vejeceller. Der eksisterer endnu mekaniske vægte, der vejer et helt vogntog ind på en traditionel skala med viser, men i de sidste mange år har det almindeligste været at man fik en elektronisk vægt. De fleste brovægte kan veje så præcist som halve eller hele kilo, men den danske lovgivning kræver, at den samlede kapacitet på vægten opdeles i et maksimalt antal vægtinddelinger, og man ser derfor ofte at brovægte vejer i 20 eller 25 kg intervaller.

Vægte

fr:Poids public
Nordea Kredit

Nordea Kredit er et dansk realkreditinstitut. 

Nordea Kredit Realkreditaktieselskab eller i daglig tale Nordea Kredit, er et dansk realkreditinstitut. Nordea Kredit blev etableret i 1993 og hed dengang Unikredit. Selskabet er i dag et datterselskab til den danske del af Nordea Koncernen, Nordea Bank Danmark A/S.

Nordea Kredit overhalede på kun 11 år BRFkredit og blev danmarks tredjestørste realkreditselskab. Nordea Kredit havde ved udgangen af 2015 en samlet låneportefølje på 384 mia. kroner svarende til circa 15% af det totale marked.

Alle de obligationer Nordea Kredit udsteder er AAA ratede både ved Moody's og hos Standard & Poor's, dette er en rating svarende til den de danske statsobligtioner har.

Administrende direktører 
 1993-1995 Gert Møller Nielsen
 1995-2002 Erling Saaby Nielsen
 2002-2007 Palle Ove Nielsen
 2007-2014 Lars Bank Jørgensen
 2014-2016 Charlotte Gullak Christensen
 2016-         Peter Smith

Kilder/Eksterne Henvisninger 
 Nordea Kredit
 Realkreditrådet 

Realkreditinstitutter i Danmark
Etableret i 1993
Kredit
Curium

Curium er et grundstof med symbolet Cm og atomnummer 96 i det periodiske system. Det er et radioaktivt grundstof som hører til actiniderne. Det er opkaldt efter Marie og Pierre Curie.

Karakteristika 
Isotopen curium-248 er kun blevet fremstiller i små mængder (milligram), mens curium-242 er fremstillet i noget større mængder (gram), og det har været muligt at bestemme nogle af stoffets egenskaber. Curium-244 kan laves i små mængder ved at bombardere plutonium med neutroner. Curium findes ikke i naturen. Der er kun få kommercielle anvendelser af curium.
Curium akkumuleres i knoglevæv hvor dets stråling ødelægger benmarv, og derved forhindrer dannelsen af røde blodlegemer.

Kemisk set ligner curium gadolinium, men har en mere kompleks krystalstruktur. Det er sølvfarvet og mere elektropositivt end aluminium. De fleste trivalente curiumforbindelser er gullige.

Nogle curiumforbindelser:
 curiumdioxid (CmO2)
 curiumtrioxid (Cm2O3)
 curiumbromid (CmBr3)
 curiumklorid (CmCl3)
 curiumtetrafluorid (CmF4)
 curiumiodid (CmI3)

Historie 
Curium blev opdaget på Berkeley i 1944 af Glenn T. Seaborg, Ralph A. James, and Albert Ghiorso. De opkaldte det nye grundstof efter Marie og Pierre Curie som er berømte for opdagelsen af radium og for deres arbejde med radioaktivitet. Curium-242 (halveringstid 163 dage) og en fri neutron blev lavet ved at bombardere plutonium-239 med alfapartikler. Louis Werner og Isadore Perlman skabte en synlig prøve af curium-242 i 1947 ved at bombardere americium med neutroner. Første gang elementært curium blev fremstillet var i 1951.

Isotoper 
20 curiumisotoper er blevet karakteriseret, hvoraf de mest stabile er Cm-247 med en halveringstid på 1,56 × 107 år, Cm-248 med en halveringstid på 3,40 × 105 år, Cm-250 med en halveringstid på 9000 år og Cm-245 med en halveringstid på 8500 år. Alle de resterende radioaktive har halveringstider som er under 30 år, og for de fleste af dem er halveringstiden mindre end 33 dage. Curiums isotoper har atommasser mellem 233,051 u (Cm-233) og 252,085 u (Cm-252).

Kilder 
 Los Alamos National Laboratory – Curium 
 Guide to the Elements – Revised Edition, Albert Stwertka, (Oxford University Press; 1998) 
 It's Elemental – Curium
 Om curium og sundhed

Eksterne henvisninger 

 WebElements.com – Curium

Actinider
Transuraner
The Thousand-and-Second Tale of Scheherazade

The Thousand-and-Second Tale of Scheherazade, udgivet 1845, er titlen på en novelle af den amerikanske forfatter og digter, Edgar Allan Poe. Novellen er ikke udgivet på dansk.

Novellens handling 

Novellen er en "fortsættelse" af eventyrsamlingen Tusind og en Nat, som novellens fortæller efter eget udsagn har opdaget under sine orientalske studier. Under disse fandt han et skrift – så godt som ukendt i Europa og Amerika – med titlen Tellmenow Isitsöornot. I dette fortsætter eventyret én nat mere, hvor Scheherazade fortsætter sine fortælling til sultanen om Sinbad.

Sindbad har efter mange år på land fået smag for på ny at se verden, hvilket bringer ham sammen med en flok besynderlige mænd, der er forsamlet på ryggen af et utroligt søuhyre. Han bliver venner med mændene og lærer deres sprog (som er det manglende led mellem heste-sprog og hane-sprog, og en ytring kan f.eks. lyde:

Sammen med mændene rejser Sindbad fra sted til sted, hvor han blandt andet oplever et sted, hvor alt er omvendt, så der vokser træer på havbunden; en by, bygget af larver; et gigantisk bjerg med smeltet metal; grønsager, der vokser i luften; fugle, der er eksperter i geometri og heste med knogler af metal og blod af kogende vand. Ind i mellem Scheherazades beskrivelser af de utrolige ting, giver sultanen udtryk for sin foragt for de utrolige fortællinger, der umuligt kan være sande (det eneste han tror på er et kontinent på ryggen af en himmelblå ko med 400 horn – fordi det mener han at have læst om et sted).

Til sidst bliver det for utroligt for sultanen, og han beslutter, at Scheherazade alligevel skal henrettes. Ved eksekveringen finder hun dog trøst, velvidende at hendes mands brutalitet har berøvet ham for kendskabet til mange flere utrolige eventyr.

Udgivelse af novellen 

 Quinn, Arthur Hobson (red.): The complete tales and poems of Edgar Allan Poe – with selections from his critical writings, Castle Books, Dorset 1989, .

Se også 

Thousand-and-Second Tale of Scheherazade
Melon (hval)

Melonen på en hval er en ovalformet, oliefyldt vævsklump, der findes i panden foran kraniet på alle delfiner og tandhvaler. Melonen er en del af de strukturer tandhvaler bruger til at lave lyde til ekkolokalisering. Funktionen er ikke fuldt klarlagt men en del af melonens rolle er en fokusering af lyden i en smal stråle. Der er også undersøgelser, der peger på at melonen kan bruges til at styre lydstrålens retning og måske også bredde.

Der har tidligere været fremsat teorier om at melonen spillede en rolle i regulering af hvalernes massefylde og dermed have betydning for deres dykning, men disse teorier betragtes ikke længere som gyldige.

Den eneste tandhval, der ikke har en tydelig melon er kaskelotten, hvis næse-anatomi er unik. Den struktur hos kaskelotten, der svarer til melonen hos andre tandhvaler (i udviklingsmæssig forstand homolog med) findes som en række olie- og voksfyldte "linser" mellem overkæben og den for kaskelotter unikke og ligeledes olie- og voksfyldte sæk kaldet spermacetorganet.

Referencer  

Tandhvaler
Fernando Savater

Fernando Savater (født 21. juni 1947 i San Sebastián i Baskerlandet) er en spansk filosof, forfatter og oversætter.

Savater studerede filosofi ved Universidad Complutense i Madrid. Han var først ansat som videnskabelig medarbejder ved fakultet for politisk videnskab samt fakultet for filosofi ved Universidad Autónoma i Madrid. I mere end et årti var han professor i etik ved Universidad del País Vasco (i Baskerlandet). Han er nu professor i filosofi ved Universidad Complutense i Madrid.

Savater har siden avisens grundlæggelse skrevet regelmæssigt i El País, og sammen med Javier Pradera er han leder af tidsskriftet Claves para la Razón Práctica.

Han har oversat Diderot, Voltaire og Bataille fra fransk til spansk og desuden udgivet over 30 egne bogværker, bl.a. om Nietzsche, anarkisme, malerkunst og barndom.

Eksterne henvisninger 

Filosoffer fra Spanien
Faglitterære forfattere fra Spanien
Romanforfattere fra Spanien
Oversættere fra Spanien
Essayister fra Spanien
Spaniere i 1900-tallet
Spaniere i 2000-tallet
Bramstrup (Nørre Lyndelse Sogn)

Bramstrup er en gammel Hovedgård, som nævnes første gang i 1424. Gården ligger i Nørre Lyndelse Sogn, Faaborg-Midtfyn Kommune. Hovedbygningen er opført i 1689 og ombygget i 1810.

Bramstrup Gods er 404 hektar med Bramstrup Mølle og Brøndgård.

Ejere af Bramstrup 
 (1424-1435) Erik Andersen Prip
 (1435-1480) Forskellige Ejere
 (1480-1490) Knud Joachimsen Reventlow
 (1490-1505) Peder Johansen Brockenhuus
 (1505-1555) Mikkel Pedersen Brockenhuus
 (1555-1570) Frands Mikkelsen Brockenhuus
 (1570-1604) Laurids Frandsen Brockenhuus
 (1604-1615) Karen Skram gift Brockenhuus
 (1615-1626) Henning Valkendorf
 (1626) Henning Henningsen Valkendorf
 (1626-1630) Adolph Philip von der Wisch
 (1630-1632) Claus von Buchwald
 (1632-1647) Holger Rosenkrantz "den rige"
 (1647-1683) Ebbe Holgersen Rosenkrantz
 (1683-1686) Abraham Podebusk
 (1686-1722) Frederik von Gersdorff
 (1722) Henrik von Scholten
 (1722-1756) Johan Frederik Brockenhuus
 (1756-1762) Caspar Christopher Brockenhuus
 (1762-1770) Vibeke Juel gift (1) Brockenhuus (2) Ahlefeldt
 (1770-1798) Hans Adolph Ahlefeldt
 (1798-1807) Søren Hillerup
 (1807-1827) Hans Jørgensen Hansen
 (1827-1848) Terman Øllegaard Hillerup
 (1848-1888) Niels Rasmussen Hellfach Langkilde
 (1888-1893) Frederik Nielsdatter Langkilde gift Langkilde
 (1893-1919) William August Langkilde
 (1919-1952) Karl Langkilde
 (1952-1989) Hans Oluf Brandt Langkilde
 (1989-) Niels Einar Langkilde

Kilder 
 J.P. Trap: Danmark 5.udgave, Kraks Landbrug

Eksterne henvisninger 
 Bramstrup - fra Dansk Center for Herregårdsforskning 
 Bramstrup Gods – Officiel hjemmeside

Herregårde i Faaborg-Midtfyn Kommune
Herregårde i Odense Amt
Fredede slotte og herregårde i Danmark
Berkelium

Berkelium er et syntetisk grundstof med symbolet Bk og atomnummer 97 i det periodiske system. Det er et radioaktivt metal som tilhører actiniderne. Det blev fremstillet ved at bombardere americium med alfapartikler.

Karakteristika 
I 2004 var berkelium ikke fremstillet i ren form, men det er forudsagt at det er et sølv-hvidt metal som nemt oxideres i luft ved forhøjede temperaturer og som ville være opløseligt i fortyndet syre.

Røntgenspredningsteknikker har været brugt til at identificere forskellige berkeliumforbindelser, som f.eks. berkeliumdioxid (BkO2), berkeliumfluorid (BkF3), berkeliumoxyklorid (BkOCl) og berkeliumtrioxid (BkO3). I 1962 blev der fremstillet synlige mængder af berkeliumklorid. Dette var første gang der blev fremstillet synlige mængder af en ren berkeliumforbindelse.

Ligesom de andre actinider akkumuleres berkelium i knoglevæv. Grundstoffet finder ingen anvendelse udenfor grundforskningen, og spiller ingen biologisk rolle.

Historie 
Berkelium blev opdaget af Glenn T. Seaborg, Albert Ghiorso, Stanley G. Thompson, og Kenneth Street på Berkeley i december 1949. 243Bk (halveringstid 4,5 timer) og to neutroner blev fremstillet ved at bombardere 241Am med alfapartikler. En af berkeliums længstlevende isotoper blev senere syntetiseret ved at bestråle 244Cm med neutroner.

Isotoper 
19 radioisotoper af berkelium er blevet karakteriseret, hvoraf de mest stabile er 247Bk med en halveringstid på 1.380 år, 248Bk med en halveringstid på >9 år og 249Bk med en halveringstid på 320 dage. De resterende radioaktive isotoper har halveringstider der er mindre end 5 dage, hvoraf den for de fleste er mindre end 5 timer.

Kilder 
 Los Alamos National Laboratory – Berkelium 
 It's Elemental – Berkelium

Eksterne henvisninger 

 WebElements.com – Berkelium

Actinider
Transuraner
Altools

Altools er en række forskellelige værktøjer udviklet af firmaet ESTsoft. Altools er gratis computerprogrammer som frit kan hentes på deres hjemmeside.

I rækken af Altools findes:
 ALZip – Et komprimerings- og arkiveringsprogram
 ALFTP – En FTP klient til håndtering af FTP-servere
 ALSee – En billedfremviser og simpelt redigeringsprogram
 ALPass – Et sikkert program at gemme sine koder til hjemmesider
 ALSong – En MP3-afspiller med mulighed for at vise real-time sangtekster
 ALShow – En film afspiller som automatisk henter codecs til filmene

Eksterne henvisninger 
 Altools hjemmeside

Filkomprimeringssoftware
Webudviklingssoftware
Billedbehandling
Multimedieafspillere
Wulff

Wulff er et navn og primært et efternavn. Følgende er artikler der har med navnet Wulff at gøre.

Kendte personer med navnet Wulff:
 Mikael Wulff,stand-up komiker
 Thorbjørn Wulff, musiker
 Peter Frederik Wulff, 1774 – 1842 var søofficer.

Andet:
 Dolph & Wulff, Ungdomsprogram – satire
Soling

En Soling er en 3-personers åben kølbåd, der sejler for sejl. Den blev designet af en af Norges mest kendte bådkonstruktører, Jan Herman Linge, i 1965. I 1968 blev Solingen valgt til at være den 3-personers kølbåd, der skulle sejles matchrace i under Sommer-OL 1972.

Det første verdensmesterskab i Soling blev arrangeret i Skovshoved nord for København i 1969. 87 både fra 17 lande deltog. Paul Elvstrøm, Niels Jensen og Poul Mik-Meyer de første verdensmestre i klassen.
I de efterfølgende år dominerede Paul Elvstrøm og Buddy Melges klassen, og de mødtes i finalen til OL i Kiel 1972. Melges vandt og blev dermed den første olympiske mester i klassen.
Matchrace i Soling var på det olympiske program til og med Sommer-OL 2000 i Sidney.
 
Udover Solingen tegnede Linge også en mindre båd, Ynglingen, som minder meget om Solingen.

Abbottboats Inc. of Sarnia, Ontario, Canada var en af de førende byggere af Solingen indtil en tragisk brand i foråret 2006.

Trim 
I solingen findes mange trimmuligheder:
 Storsejl
 Skøde
 Udhal
 Indhal
 Cunninghamhal
 Bomnedhal
 Løjgang
 Fok
 Skøde
 Fald
 Spiler
 Skøde
 Stående rig
 Forstag
 Agterstag
 Øvre og nedre vanter
Derfor er sejlads i en Soling bestemt ikke for nybegyndere.

Referencer

Eksterne hensivninger 
 International Soling Class Association
 Soling Klub Danmark 

Kølbåde
Aphrodite 101

Aphrodite 101 er en kølbåd, der i 1977 blev designet af Jan Kjærulff og Paul Elvstrøm som en båd med fart og komfort. Den blev oprindeligt bygget af Bianca Yachts I/S.

Aphrodite 101 hedder 101 fordi den oprindelige plan var, at den skulle være 10,1 meter lang. Da konstruktørerne hørte om en regel, der ville være dårlig for både over 10 m, besluttede de sig til kun at lave den 9,95 m lang.

Eksterne henvisninger 
Club 101 Danmark
Dansk/engelsk side om Aphrodite 101

Kølbåde
Hellerup (Ringe)

Hellerup er en gammel hovedgård, som nævnes første gang i 1400.

Hellerup var et selvstændigt stamhus fra 1683 til 1739, hvor det opløstes.
Hellerup var i 1820erne sæde for Svendborg Amts Administration, medens godset selv var under statens administration.

Hellerup er nu en avlsgård under Ravnholt Gods. Gården ligger i Hellerup Sogn, Vindinge Herred, Ringe Kommune. Hovedbygningen er opført i 1670 og tilbygget i 1804 og parken er på 6 hektar. Hellerup Kirke er nabo til herregården.

Hellerup er på 444 hektar

Ejere af Hellerup 

 (1400-1442) Niels Jensen Bild Ulfeldt
 (1442-1460) Johan Rantzau
 (1460-1483) Bild Pedersen Bild / Jens Pedersen Bild
 (1483) Anne Jensdatter Bild gift Bølle
 (1483-1534) Ejler Eriksen Bølle
 (1534) Karen Ejlersdatter Bølle gift (1) Tidemand (2) Urne
 (1534-1550) Marqvard Tidemand
 (1550-1555) Karen Ejlersdatter Bølle gift (1) Tidemand (2) Urne
 (1555-1559) Lave Johansen Urne
 (1559-1582) Karen Ejlersdatter Bølle gift (1) Tidemand (2) Urne
 (1582-1599) Ejler Brockenhuus
 (1599-1618) Breide Rantzau
 (1618-1623) Kai Rantzau
 (1623-1629) Anne Lykke gift (1) Rantzau (2) Ulfeldt
 (1629-1646) Knud Ulfeldt
 (1646-1667) Kirstine Lützow gift (1) Ulfeldt (2) von Körbitz
 (1667-1682) Johan Christoph von Körbitz
 (1682-1683) Kirstine Lützow gift (1) Ulfeldt (2) von Körbitz
 (1683-1690) Johan Caspar von Körbitz
 (1690-1735) Johan Caspar von Körbitz
 (1735-1739) Charlotte Sophie von Harstall gift von Körbitz
 (1739-1759) Salomon Lindegaard
 (1759-1768) Frederikke Christiane Scharwin gift Lindegaard
 (1768-1778) Christian Otto Smith
 (1778-1788) Christian Sehestedt Juul
 (1788-1822) Lucie Charlotte Christiansdatter Scheel gift Sehestedt-Juul
 (1822-1836) Den Danske Stat
 (1836-1861) Christian Sehestedt Juul
 (1861-1887) Clara Adolphine Therese Caroline von Platen-Hallermund gift Sehestedt-Juul
 (1887-1915) Ove Sehestedt Juul
 (1915-1941) Christian Sehestedt Juul
 (1941-1948) Ove Sehestedt Juul
 (1948-1970) Christian Ove Sehestedt Juul
 (1970-1993) Ove Sehestedt Juul
 (1993-2003) Erik Claudi Jensen (hovedbygningen)
 (1993-2003) Ove Sehestedt Juul (avlsgården)
 (2003-) Knud Erik Hansen (hovedbygningen)
 (2003-) Ove Sehestedt Juul / Christian Ove Sehestedt Juul (avlsgården)

Kilder og eksterne henvisninger 
 Hellerup (Ringe) - fra Dansk Center for Herregårdsforskning

Henvisninger 

Herregårde i Faaborg-Midtfyn Kommune
Herregårde i Svendborg Amt
Fredede slotte og herregårde i Danmark
The Simpsons (sæson 18)

Den attende sæson af tv-serien The Simpsons blev sendt på dansk tv for første gang i 2007.

Afsnit

The Mook, the Chef, the Wife and Her Homer 
Lisa bliver venner med Fat Tonys søn, og overbeviser han om at han skal blive kok, hun presser han til at sige det mens Fat Tony holder møde med byens andre mafiosoer. på grund af det vælger de at prøve at dræbe Fat Tony, men de formår kun at såre ham.
mens Fat Tony er på hospitalet hjælper Homer og Bart til i "Waste-manage" firmaet...

Jazzy and the Pussycats 

Bart bliver mere og mere umulig. 
Og efter en katastrofal (og MEGET underholdende) gudstjeneste tager Homer & Marge til psykolog med Bart. Pædagogiske Homer kræver med det samme piller til drengen så de kan komme hjem, men psykologen finder til alles store overraskelse et trommesæt frem, der skal hjælpe med at få Bart til at afreagere og koncentrere sig.
Bart finder hurtigt trommesættet interessant og begynder straks at udvikle sig, hvilket giver meget lidt nattero i huset.
Homer & Marge spørger Lisa til råds og hun tager Bart med på Jazz-bar, her jammer de sammen da Lisa pludselig opdager en kendt jazz-duo kigge efter hende, hun gør sig bemærket og bliver efter jammeriet kontaktet af duoen ved et af bordene.
Dog bliver hun til sin store overraskelse droppet til fordel for Bart, der får øjeblikkelig succes.
Men Barts succes kan Lisa ikke nyde, så Marge tilbyder hende en hundehvalp som kompensation.
Lisa finder hurtigt to hunde, men tager kun den ene hjem, og da hun senere på natten bliver vækket af den fravalgte hunds spøgelse beslutter hun sig at tage den fravalgte hund plus lidt mere hjem.
Dette resulterer i en ren dyre-march der indbefatter elefanter mm.
Bart opdager alle dyrene og så sker det der ikke må ske.
Bart bliver bidt i armen af en tiger og kan ikke spille trommer mere.
Jazz duoen arrangerer hurtigt en støtte-koncert til en meget operation af armen, men Bart følger sit hjerte og giver samtlige penge til en park for fravalgte dyr i Lisas navn..

The White Stripes er i afsnittet med i en enkelt scene sammen med Bart,

Please Homer, Don't Hammer 'Em...

Treehouse of Horror XVII

G.I. (Annoyed Grunt)

Moe'N'a Lisa

Ice Cream of Margie (With the Light Blue Hair)

Kill Gil (Parts 1 and 2)

The Haw-Hawed Couple

The Wife Aquatic

Little Big Girl

Springfield Up

Homerazzi

Rome-old and Juli-eh

Husbands and Knives

Stop, Or My Dog Will Shoot!

Marge Gamer 

Til et forældremøde på skolen indsamler de e-mailadresser fra de voksne, og Marge har selvfølgelig ikke nogen. Da hun har fået en email, går hun på internetsurfing. Samtidig Bliver Homer fodbolddommer, da Lisa begynder at spille det. Marge venter på beskeder i sin indbakke, men da hun klikker opdater skifter, kun bannerreklamen. Hun ser Earthland Realms og begynder at spille det. Senere bliver hun afhængig af spillet. Lisa bliver afsløret af Ronaldinio til fodbold for at påstå falske skader.

Gæstestjerner: Ronaldinio

The Boys of Bummer

24 Minutes

You Kent Always Say What You Want 
 

18
Terbium

Terbium (Opkaldt efter Ytterby i Sverige) er det 65. grundstof i det periodiske system, og har det kemiske symbol Tb: Under normale temperatur- og trykforhold optræder dette lanthanid som et sølvskinnende metal der er blødt nok til at man kan dele det med en kniv.

Egenskaber 
Terbium er nogenlunde modstandsdygtig overfor iltning ("rust") ved kontakt med atmosfærisk luft, men ved temperaturer over 150 °C bryder det i brand og danner derved terbiumdioxid (TbO2). Terbium reagerer med vand under dannelse af gasformig brint og terbiumhydroxid.

Terbium kan antage to forskellige allotropiske former: Ved temperaturer under 1289 °C
antager det sin α-form med hexagonal krystalstruktur. Ved højere temperaturer omorganiseres strukturen, og stoffet fremtræder i sin β-form.

Tekniske anvendelser 
Terbium tilsættes i små mængder til kalciumfluorid, kalciumtungstat og strontiummolybdat; materialer der bruges i halvledere, og sammen med zirkonium(IV)oxid i brændselsceller, hvor det gør krystalstrukturen mere modstandsdygtig overfor høje temperaturer. Terbium indgår også i legeringer samt i en række elektroniske produkter; eksempelvis indgår det i de "fosforiserende" stoffer der bruges i sparepærer og billedrør til farve-TV og computerskærme, hvor det frembringer grønt lys ved bølgelængder omkring 546 nanometer.

På overfladen af genskrivbare, magneto-optiske medier bruges legeringer af terbium, jern og kobolt, og eventuelt gadolinium. Legeringer af terbium og dysprosium udviser en høj magnetorestriktivitet, og bruges i forbindelse med materialeprøvning. I magneter baseret på neodym, jern og bor medvirker terbium til at øge koercitivkraften.

Historie 
Terbium blev opdaget i 1843 af den svenske kemiker Carl Gustaf Mosander, som konstaterede stoffet som en "urenhed" i yttriumoxid; Y2O3. Det var dog først langt senere, efter udvikling af ionbytnings-processer, at det er lykkedes at isolere rent, metallisk Terbium.

Naturlig forekomst 
Terbium findes aldrig frit i naturen, men i form af kemiske forbindelser med andre stoffer. For eksempel findes terbium i mineralerne cerit, gadolinit, monazit, xenotim og euxenit.

Isotoper af terbium 
Naturligt forekommende terbium består af én stabil isotop; terbium-159. Dertil kendes 33 radioaktive isotoper, hvoraf de mest "sejlivede" er terbium-158, terbium-157 og terbium-160, med halveringstider på henholdsvis 180 år, 71 år og 72,3 dage. Alle de øvrige radioaktive isotoper har halveringstider fra knapt en uge og nedefter.

Lanthanider
Sjældne jordartsmetaller